Босаға майлау

Босаға майлау — жастар жеке отбасы құрғанда немесе жаңа үйге кіргенде жақын- жуықтары келіп, үйдің босағасына май жағады. Бұл осы үй берекелі, майдай жұғымды, көптің үйі болсын деген ұғымды білдіреді. Босаға майлаған адамға кәде беріледі. Көктемде бірінші шайқаған майды отбасындағылар ауыз тимей тұрып, есік жақтауын, табалдырықты, киіз уйдің ассу сақаталатын жақ босағасындағы киізді майлау ырымы да бар.

Дәстүрлi неке салтында атқарылатын ғұрып. Жастар жеке отау құрғанда немесе үйдi жаңалап ауыстырған кезде жақын-жуықтары құтты болсын айта келіп, жолы үлкен егде тартқан игі жақсының бірі жаңа үйдің босағасына «отау көтерген немесе жаңа салған үйге береке мен құт майдай жұғымды болсын, көптің үйі болсын» деген тiлекпен май жағады. Босаға майлаған адамға тиесiлi кәдесi берiледi.Қазақтың этнографиялық категориялар, ұғымдар мен атауларының дәстүрлі жүйесі. Энциклопедия. 1-том. – Алматы: DPS, 2011. – 738 б.

 Дереккөздер 
Қазақтың салт-дәстүрлері мен әдет- ғұрыптары.- Алматы, "Атамұра", 2010.- 384 бет, суретті.

Санат:Қазақ салт-дәстүрлері